
السلام عليكم ورحمة الله وبركاته» بسم الله والصلاة والسلام على رسول الله -صلى الله عليه وسلم-» أهلاً بكم في الحلقة الثالئة والأخيرة 
بإذن الله -سبحانه وتعالى - من وقفات مع سورة ق» ضمن برنامج آيات تغلى» للآيات التي نكثر من سماعها أو تتلى علينا أو الإنسان بيقرأها 
بمفرده» ضمن سلسلة حلقات بفضل الله كانت في الأعوام السابقة مع مجموعة من الأفاضلء وانتهينا بفضل الله من مجموعة من السورء وكما 
قلت لكم هذا العام مع الشيخ عمرو في سورة السجدة, ومعكم في سورة ق بإذن الله -سبحانه وتعالى-. 


حلقة اليوم هي الختام للأجواء اللي عشنا فيها في الحلقتين اللي فاتواء إزاي القرآن بفضل الله -سبحانه وتعالى- وبقدرته, لأن القرآن كلام 
الله -سبحانه وتعالى-» فهذا القرآن أحاط بالنفس البشرية "ألا يَعْلَمْ م مَنْ خَلَقَ وَهُوَ اللّطِيفُ ال" > الله -سبحانه وتعالىى - هو 
الذي خلق هذه النفس والله -سبحانه وتعالى- هو الذي تكلم بمذا الكلام فالله -سبحانه وتعالى- يعلم نقاط الضعف والتأثير في الإنسان» 
ولذلك ابتكار مناهج دعوية خارجة عن طريقة -مش لازم ألفاظ القرآن- خارجة عن طريقة القرآن هي نوع من -وبيعجبني قوي التعبير ده 
للسكران- نوع من تطويل الطريق انت بتطول على نفسك الطريق» في حين إنه بيظن إن ده نوع من تقصبر الطريق» بيظن طريقة القرآن أقل 
أثراً وأبعد طريقةء لكن لاء القرآن كلام الله -سبحانه وتعالى- بيحيط بالنفس البشرية. 


نبدأ في المقطع الأخير وزي ما قلت لكم كان شيء عجيب جداً إن الصفحة اللي قبل الأخيرة دي من أول وَلَقَدْ خَلَقَْا الإسَانَ في الحلقة 
اللي فاتت انت ممكن كأنك تتجاوزهاء يعني لو واحد غلط وقلب الصفحة يحس إن دي أقحمت عشان تنزع الإنسان من 0 اللي كان 
فيه واقع بقى التخطيط والطعن في الدين ونزعته» وزي ما قلت لكم أخدته لآخر الطريق؛ يعني خدت الكافر ده ومشيت به لآخر الطريق 
رحلة الموت اللي كان بيهرب منه» وبعد كده الحساب والصاعقة وإزاي إنه يتجمع مع أصحابهء وإزاي إنه خوطب بمفرده. وإزاي الملك بيشهد 
عليه, وإزاي الشيطان» وإزاي بيلقى في النار» وإزاي اللي بعده كمان هيجي يتحاسب» وإزاي بقى منظر الحسرة اللي بتصيب الكافر لما 
بيشوف المؤمنين» المؤمنين المستضعفين اللي كان بيتريق عليهم ويستهزئ بم» إزاي بيخشوا الجنة» وإزاي ربنا -سبحانه وتعالى- بيكرمهم 
وبعد كده نرجع تان ونقلة غريبة يعني» أناكنت يعني عايزك تعيش مع الآيات» انت ماشي كده ماشي ماشي» وبعد كده فجأة, وگه أَهْلَكُنَا 
قَبْلَهُم مّن قَرْنِ نقلة تانية أشبه بالنقلة اللي كانت قبل "'وَلَقَدْ خَلَقْنَا الإِنسَانَ" 'كَدَّبَتْ قَبْلَهُمْ", وَكُمْ أَهْلَكُنَا يعني كأن ربنا -سبحانه وتعالم- 
يا جماعة ودي من ال معان المبثوثة في القرآن الله غي عن عباده "أن نَم الفقَراء ءل الله" > بلاش نتصور والإنسان يظن أن الله -سبحانه 
وتعالى- يحتاج إلى عبادتنا لو أن أولكم وآخركم وإنسكم وجنكم اجتمعوا في صعيدٍ واحد» وسألوا الله وأعطى الله -سبحانه وتعالى- كل واحدٍ 

مسألته. ما نقص ذلك من ملكه شيئاً ولو أننا أولنا وآخرنا وإنسنا وجننا أطعنا الله أو عصينا الله ل ينقص ذلك من ملك الله شيئاًء فربنا 
بيقول لهم يعني بلاش الإنسان يتخيل إنه بيمتلك بعض الأدوات أو الأسباب الدنيوية إنه ممكن يكون له حاجة عند ربنا أبداء وم أَهْلَكُنا 
قَبْلَهُم مّن قَرْنِ كتير أوي, هُمْ أَشَدَُ مِنْهُم بَطشّاء زي ما قلت لكم إن كل قوم بلغوا من العتو والتمرد إن بيظن إن هو ما ربنا قال بالتعبير 
القرآي العجيب "وَطَنَ أَهْلْهَا اَم فَادِرُونَ عليه" > إحساس السيطرة على الأرض» إحساس التملك» إحساس إنه قادرء لذلك 
التعبير اللي جه في سورة ق تعبير يعني أنا متهيأ لي من فرائد السورة ما شفتوش في أي صورة تانية» أنا حتاج أراجع لكن ما شفتوش في سورة 
تانية» فَتَقَبُوا في البلاد وَكَمْ أَهْلَكْا قَبْلَهُم مَّن فَرْنِ هؤلاء الناس الذين أهلكهم الله كانوا أشد منهم بطشاء يعني كانوا أقوى من قريشء كانوا 
أقوى مادياً وأقوى بدنياً وجسدياً وامتلاك للثروة, كانوا أقوى منک أَشَدُ منهم بط فَتَقَبُوا ف اباد بعض الناس فهم إن فنقبوا في البلاد 
أثناء الإهلاك, يعني لما جه اللاك طلع يهرب يدور على ملجأ فلم جد ما ينفعه من عذاب الله. وده الأقل اللي اختار القول ده أو يعني قول 
موجود وده هيبقى يشبه بالظبط بما فعله ابن نوح» حينما قال "سَآوِي إل جَبَلٍ يَعْصِمْن مِنَ الْمَاءِ'؛ جاء العذاب بيدور على أي مهرب قال 
"سَآوِي إل جَبَلٍ يَعْصِمْن من الْمَاءِ قال لا عَاصِمَ الْيَوْمَ من أَمْرِ الله إلا مَن رَحِمَ وَحَالَ بَيْنَهُمَا الْمَوْجُ فَكَانَ مِن الْمُغْرَقِينَ" > فهنا 
لحظة الهلاك نقبوا في البلاد بحناً عن ملجاً يعصمهم من عذاب الله -سبحانه وتعالى-» لما بينزل العذاب لن يجدوا من يصرف عنهم العذاب» 
وقبل هؤلاء القوم الذين أهلكهم الله كانوا قبل نزول العذاب نقبوا في البلادء يعني إيه نقبوا في البلاد؟ تجد أقوال كتيرة جداًء قال لك نقبوا 
بمعنى أثاروا الأرض وعمروهاء وقيل سيطروا على الجبال وعملوا فيها بيوت وينحتونا يعني قمة السيطرة على الأرض إنك تنقب فيها وتخرج 
ثرواتها وتخرج كنوزها وتكون عندك القدرة حتى على التحكم في الجبال» إنك تزلل الطرق وتعمل بيوت في الجبال» والإنسان لما بيوصل للمرحلة 
دي بيشعر بنوع من إن هو من القدرة والسيطرة على الأرض. 

ق اف الْبلّادء فربنا بيقول هم وماذا بعد أن نقبتم في البلاد؟ وماذا بعد أن سيطرتم على الأرض؟ وماذا بعد أن أخرجتم كنوزها؟ وماذا بعد 
أن أرسلت مكوك فضائي للمريخ؟ وماذا بعد أول قدم وقفت على سطح القمر» خلينا نفترض إن ده حصلء وماذا بعد أن اخترعت الطيارات 
ماذا بعد؟ ٳيه اللي هيحصل يعني؟ سيأقٍ الموت» "ارايت إِنْ مَتَعْنَاهُمْ سني * نم جَاءَهُمْ مَا كَانُوا يُوعَدُونَ" » إيه اللي حصل 
يعني؟ "ما اغى عَنْهُم ما كانُوا عون" > فالآية دي مهمة قوي للخطاب الطغيان المادي اللي فيه العام اليوم إيه اللي هيحصل؟ 
َتقَُوا في اباد جبت آخرك من التنقيب والبحث وإثارة الأرض وطلعت كنوزها وقمة الرفاهية؟ هَلْ من محِيصٍ يعني هل ستجد محيص نفس 
فكرة تحيد بس الحيص وحاص الفعل فيه قوة أكتر من حاد, يعني الحيد عن الموت وإنه بيحيص عن الموت يحيص أكثر فزعاًء هَلْ من تيص 
هل وجدت ملجاً من الموت؟ الموت بيقهر كل الناس» الكل سيموت» حتى ملك الموت سيموت» ولن يبقى إلا الله -سبحانه وتعالى-» الواحد 
الأحد -سبحانه وتعالى -, ففي الآخر, هَلْ من تحيص هل نفعتكم هذه الكنوز؟ هل نفعتكم هذه الدنيا؟ عايزك تعيش المشهد واختيار اللفظ 
تقبوا وقاعد يحفر بيحفر يحفر يحفر وبهرب» ويحفر عشان الرفاهية وعشان يهرب من الموت» وفجأة يأنيه اموت فيموت» وَجَاءْتْ سَكُرة الْمَؤْتِ 
ويعيش بقى الدورة الصفحة اللي قبلهاء هَلْ من تحيص فكلمة نقبوا في البلاد بتفسر الجهود المبذول من الطغيان المادي الموجود الآن» لن 
ينفعكم شيء, بيجي فيروس قد كده كل الاقتصاد يتوقف ويبدأ يلف حوالين نفسه» ويبدأ يشعر إنه خرج من الأزمة» ويبدأ يقول لك عالم ما 
بعد كوروناء وإزاي يعني احنا استطعنا ومش عارف وإزاي واجهناء ثم يأتيه بلاء آخر, يخليهم يلفوا حوالين نفسهم, وهكذا إلى أن تقوم القيامة, 
إلى أن تسقط كل هذه الحضارات» المشكلة يا جماعة إن احنا بنعيش اللحظة» يعني إيه بنعيش اللحظة؟ مشكلتنا إن احنا لما نيجي نشوف 
التطور؛ الشرق الكفار الملاحدة أو الغرب الكفار من أهل الكتاب اللي بيحاربوا الإسلام ونشوف التطور المادي اللي عندهم احنا بيصيبنا 
حالة فزع وإزاي الإسلام ممكن ينتصرء وما نقرأ مثلاً عن انتصار الإسلام في آخر الزمان نقعد عقولنا تقعد تقول طب يا ترى إزاي ومعقول 
ده هيحصل إزاي؟ احنا عايشين بس للحظة, القرآن بيرفعك بس كده فوق» كأن زووم أوت كده وتبصء قراءة القرآن والتاريخ من أكتر 
الحاجات اللي بتساعدك على الاطمئنان, أن الله قادر على كل شيءء» ياما أقوام كانت أشد بطشاًء لذلك اللي بيعيش لحظة خروج قارون 

على قومه في زينته بينبهر. يقول لك إيه ده؟ مستحيل إن الزينة دي تملك, فلما خسف به قال لك فعلا كان معهم حق» احنا مشكلتنا إن 
انت ممكن تعيش اللحظة وتشوف التطور المادي اللي هم فيه, فتنكسرء وتقول إيه ده؟ الإسلام هينتشر إزاي؟ وتفقد الثقة في منهجك»› 
وتفقد الثقة مش بس في منهجك. للأسف قد تفقد الثقة حتى في فطرتكء قد تعاند الفطرة: انبهاراً هذه المادة للأسف, لكن القرآن بيخليك 
واثق» هَلْ من تيص هل سينفعهم ذلك من عذاب الله؟ أبداً. 


إِنَّ في ذلك إن في ذلك ما جاء في السورة أو في ذلك في إهلاك الله للأمم السابقة التي أبقى أثرهم بينناء إِنَّ في ذُلِكَ لَذِكْرَى لكن لمين؟ لمن 
گان لَه قَلْبَ أو أَلْقّى السسَمْعَ وَهْوَ شَهِيدٌ دي من الآيات الحورية في سورة ق والحورية في القرآن, الذي سيستفيد من القرآن صاحب القلب 
الحي, اللي قلبه فيه حياة, واحد يقول لك طب أنا دلوقتي خلي واحد يعني -والعياذ بالله- يقول أنا قلي ميتء أنا أشعر بقسوة القلب» 
مش هاستفيد من القرآن؟ لأء فيه أمل بالمجاهدة, خد بالك بقى من التعبير القرآي» احنا دايماً لما نيجي نقول إيه؟ وكيفية التدبر وطرق التدبر 
وفوائد التدبر وتلاقي كتب عن التدبر ونحط مش عارف إيه؟ القرآن جاب لفظ محوري, قال أو ألْقَى السَمْعَء ألقى السمع كأن السمع ده 
أصبح فارغاً مفرغاً تماماً للقرآن» يعني أنا مش ماعدتش محتاج أسمع أي حاجة غير القرآن, يعني أنا هشيل السمع؟ تخيل التعبير القرآن اللي 
بيجسد السمع» هو طبعاً التعبير عربي مشهور إن هو ينصت يعني أنا مش بتكلم على أصله اللغوي, باتكلم على الإيحاء التجسيدي اللي 
بيعطيه هذا اللفظء ألْقَى الْسّمْعَ يعني واحد عارف زي ما يكون مثلاً واحد يقول لي أنا عايزك في موضوع» خد يا عم وداني اتفضلء أنا مش 
هسمع غيرك» فتخيل حينما يقرأ عليك القرآن, لذلك لما مصعب بن عمير كان يروح المدينة وكان أسيد بن حضير لأول مرة قال اقرأ علي 
لما كانوا يسمعوا القرآن كانوا يسلمواء لذلك المشركين قال لك طب نعمل إيه؟ نعمل إيه؟ نعمل حاجة من اتنين» نوزع قطن عشان الناس ما 
تسمعش القرآن» يعملوا بقى الجمعيات الخيرية على مداخل مكةء ويوزعوا الكرسف (القطن)ء ويقول له إياك تسمع القرآن» ويلغوش "لا 
تَسْمَعُوا هذا الْقُرَآنِ -واللي مش هيستمع النصيحة احنا هنقدم له وسائل مساعدة- وَالْعَوْا فيه" > يعني مجرد الإنصات منهم للقرآن 
كان بيتغلغل في القلوب» فإما أن يؤمن أو يجحد يعني يعترف إن هو كافر» وعارف إنه رافض الحق» وعارف إنه بيخالف الفطرة, فبالتالي أَوْ 
ألْقَى السسمْعَ ويحاول أن يشاهد ما يسمعه. يعني يحاول أن يدخل داخل النص القرآني, وَهُوَ شَهِيدٌ زي ما بنحاول نعمل كده في سورة ق» أن 
تشاهد الأحداث» إنك جزء من النص القرآن إنك واقف بجوار أم موسى وهي خايفة عليه وبترميه في اليم واقف بجوار سيدنا موسى وهو 
بيقول "رب أَرِنٍ أَنظرٌ إِلَِكَ" > واقف بجوار موسى وهو بيلقي عصاه. والسحرة وكيف التقمت» عايش المشاهد القرآنيةء إنك 
بتعيش المشاهدء القرآن لما يسافر بك للجنة تروح معاه» أنا يسمعك صرخات أهل النار تروح معاه, لما يطوف بك في ملكوت الله تروح معاه» 
لما ينتزعك من هذه اللحظة الزمنية إلى لحظة خلق آدم تكون معاهء أن تدور مع النص القرآئء أو أَلْقَى السسَمْعَ وتحاول أن تشاهد النص 
القرآني بإذن الله ستتأثر. لذلك كان فيه كلمة رائعة مجاهد في تفسير الآية قال لا يحدث نفسه بغير القرآن, عارف لما بتكون مشغول تقوم 
عامل إيه؟ تقوم قافل موبايلك وعامل مود الطيران تفصل عن كل حاجة» عشان تركزء القرآن عايز منك كده» وده يا جماعة أهم حاجة في 
الورد القرآئ, أنا بالنسبة لي يقول لك الكم والكيف, أنا لا يهمني لا الكم ولا الكيف؟ أنا يهمني الحضور, حالة الركيز» مش الفراغ الوقتي» 
أنا مش عايز وقتء أنا عايز الفراغ النفسي, لحظات, لحظات الفراغ النفسيء التي تتلقى فيها الوحي هي أعظم لحظات التغيير في حياتك» 
لحظات إن يعني العقل مليء بالشتات» انت قاعد دماغك دي عامل زي بكرة الخيط اللي داخلة في بعضهاء مشاكل الشغل ومشاكل العيال 
والبيت والسفر والشغل والماديات والمستقبل حياتك كده» لما بتستطيع إنك تفصل ويتغلغل النص القرآن جواك وتعيش المشهد القرآي» أنت 
الآن في علاقة مع عالم الغيب» انت بتستمد الزاد» دي أخطر لحظات حياتك» لحظات الفراغ النفسي لتلقي معان الوحي» لو وفقت لذلك 
بفضل الله تتغير مع القرآن. لذلك احنا لما كنا بنقول في إنه القرآن إيه هي رسالة إنه القرآن؟ هي كسر الحواجز بين الناس والقرآن, ليه؟ إيه 
الفكرة كلها؟ إن أنا ما لي؟ أنا عايزك انت النص ياخدك TT‏ يعني لذلك ها النبي -صلى الله عليه وسلم- مات فقام الصديق يقول 

لهم "وما محمد إلا كول قَدْ خَلَثْ من قَبْلِهِ الرْسُْلْ أفإن مات أو فل" ؛ القرآن بيربطك بالنص مش بالشخصء فلازم تدور 
مع النص القرآبي» انت لازم يكون لك علاقة خاصة مع النص القرآبي» لازم يكون لك قلب حي أو تلقي السمع للوحي وتحاول أن تشاهد 
مشاهد النص القرآئ. وَهُوَ شَهِيدٌ. 


أ 


وبعد كده ربنا بيقول: وَلَقَدْ حََقنَا السَمَاوَاتٍ وَالْأَرْضَ وَمَا بَيْنَهُمَا في سن اَم وَمَا مَسَنَا من لوب الذين ينكرون قدرة الله على البعث وعلى 
إهلاك السابقين الذي خلق السماوات والأرض بما فيهما من مخلوقات عظيمة وترتيب وإتقان وإبداع ورعاية ونسق» كل ده» وما مسه من 
لغوب» أليس ذلك بقادر على أن يخلقكم مرةً أخرى؟ وعلى أن يهلككم؟ وحتى بيستدل بالقول ده بيقول إن كلمة "و1 يَغْيَ بَلْقِهِنَ" 
» عدم إن الله -سبحانه وتعالى- لم يتعب من خلق السموات والأرض جت في سورة الأحقاف جت مع إعادة الخلق ولم يعي 
بخلقهن بقادر على أن يخلق مثلهم. يبقى إذاً إن الآية دي إما أن اصبر يا محمد على ما يقولون, فلقد آذوا الله -سبحانه وتعالى- وتكلموا 
على الله -سبحانه وتعالى-» فبالتالي ربنا -سبحانه وتعالى- يقول ما أحد أصبر على أذى "معه من الله. يدعون له الولد ومع ذلك يرزقهم 
ويعافيهم» يتصبر النبي -صلى الله عليه وسلم- بذه الآية» أو أن الله قادر الذي خلق السماوات والأرضء وَمَا مَسَنَا من فوب النفي في 
القرآن عجيب جداً يعني شوف هنا ربنا -سبحانه وتعالى- بيقول إيه؟ وَمَا مَسَّنَا من لُكُوبِ» أيضاً في ختام سورة الشمس يقول الله -سبحانه 
وتعالى- وَلا حاف عْمْبَامَاء يعني عارف الآيات بتقول لك إيه؟ يفعل ما يشاءء يهلك هؤلاءء يعني أما واحد -ولله المذل الأعلى- عايز يهلك 
قومه. طب لو قتلتهم, طب ممكن يعملوا فيا إيه؟ وَلا حاف عُمْبَاقَا طب واحد عايز يعمل حاجة كبيرة جداًء طب ممكن يتعب بعدها؟ وَمَا 
قتا من لُقُوبٍِ: طلاقة المشيئة» يعني يحكم لا معقب كمه النفي في القرآن حتى في صفات الله -سبحانه وتعالى- بديع, "لا َأحْدُهُ َة 
ولا نَوْة". 
يعني شوف إزاي القرآن بيتكلم عن الله -سبحانه وتعالى - وفعلاً طريقة القرآن مختلفة تاماً عن طريقة المتكلمين في الكلام عن الإله طريقة 
القرآن فريدة في الكلام عن التوحيد وعن قدرة الله -سبحانه وتعالى- المطلقة. 


وما مستا من لُقُوبٍ في الآخر الختام بقى الفاء اللي في الآخر بقى الفصيحة اللي هتنهي بقى الكلام في الآخرء احنا قلنا في الأول خالص 
بدأوا بقول» القول ده بيهدم في صلب العقيدة الإسلاميةء يعني هم قالوا ذَلِكَ رَجْعْ بَعِيدٌء وبيستهزأواء فربنا بيقول للنبي -صلى الله عليه 
وسلم- قَاضبز عَلَى ما يَقُولُونَ طب أعمل إيه؟ طب يعني التوجيهات للداعية؛ أنا دلوقتي لو افترضنا مثلاً أنا عايز أعمل في الدعوة وفيه 
خطاب إعلامي كافر بيسخر وبيتعجب من العقيدة الدينية أنا أعمل إيه؟ أول حاجة يكون عندي خطاب مقابل قوي اللي قدمته السورةء 
تان حاجة لابد أن تتحلى بصفات معينة حتى تستطيع أن تكملء إيه هي؟ الصبر والزاد, لازم تتصبرء لازم يكون عندك زادء اللي هي في 
قول الله -سبحانه وتعالى -: 'وَاسْتَعِينُوا بالصَّبْرٍ وَالصّلَاةِ' ؛ هنا برضه کده» از عَلَى مَا يَفُولُونَ وَسَبَحْ» جمهور المفسرين قال 
سبح هنا بمعنى الصلاةء وقيل سبح بمعنى التسبيح العادي وهتكلم دلوقتي» فاب عَلَى مَا يَفُولُونَ لابد أن يصبر الداعية» الصبر حبس 
النفس» لازم يا جماعة الإنسان يتعلم أن يصبرء الدعوة فيها صبرء الدعوة تحتاج إلى صبرء العجلة, خلق الحلع, وخلق العجلةء لا يناسب 
الداعية» يعني تخيل لو تعجل المسلمون في صلح الحديبية» تخيل سهم واحد كان مكن يفسد كل الخطة الدعوية, فأحياناً التعجل بيفسد 
الدعوة: فاب عَلَىْ ما يَقُولُونَ طيب النفس عشان تصبر محتاجة زاد, وهكذا خلق الله -سبحانه وتعالى- النفس؛ تتشوف إلى طعام» تحتاج 


السُّجُود المسلم مع الكون علاقة جميلة أوي» وكأن المسلم بيرقب حركة الشمسء وكما أن الشمس تسبح وتسجد تحت العرش هو كذلك 
يسبح ويسجد» وقلبه تحت العرش» وكما أن المؤمن يعلم أن هذه الحركة ستتوقف في يوم من الأيام وتجمع الشمس والقمر هو يرقب وينتظر 

هذه اللحظات» هو يعلم أن هذه الحركات التي يقوم ويصلي ويرقب الشمس ويصلي عند هذه العلامات التي وضعها الله. تخيل أن المسلم 
بيتصور كده إن من حكم حركة الشمس مواعيد الصلاة تخيل قيمة الصلاة والتسبيح عند المؤمن إن حركة الشمس بالنسبة له بيستفيد منها 
مواعيد الصلاة والأهلة ومواعيد العبادات» "قل هي مَوَاقِيتْ لتاس والح" > انت متخيل علاقة المسلم مع الكون إزاي؟ الكل 
بيسبح بحمد الله -سبحانه وتعالى-» والتسبيح تحديداً داماً في أوقات الأزمات الإنسان بيحتاج إلى تسبيح» ليه؟ التسبيح تنزيه الله عن كل 
نقص, في هذه اللحظات تأت وساوس الشيطان ويقول لك أين الله؟ اذا يتركنا الله؟ لماذا لا ينصر الله -سبحانه وتعالى - المسلمين؟ تخيل 
انت في مكة شوف بلال بِبُعَذَبِء وخباب على ظهره الصخور, وعمار ليطعن قد تأتيك وساوس الشيطان في هذه اللحظات تحتاج أن تنزه 
الله -سبحانه وتعال - عن نقص» بل تحتاج أن تغني عليه أثني على ربنا؟ في أوقات الأزمات؟ هكذا كان النبي -صلى الله عليه وسلم- بعد 
هزيمة أحد قال: استوواء حتى أثني على ربي» وظل يني على الله -سبحانه وتعالى-» أجمل حاجة أن تثني على الله في وقت البلاءء لأنك تثني 
على ذاته -سبحانه وتعالى-» وأنت واثق في أفعاله -سبحانه وتعالى - حتى لو لم تظهر لك الحكمة, دي من أعلى العبادات» لذلك لما جاء 
أعرابي لبي -صلى الله عليه وسلم- وقال دلني ما هو أفضل الإيمان أو دلني على عمل صا جاي بقى أعرابي بقى إيه جاي سخن, 
فقال النبي -صلى الله عليه وسلم- إِعانٌ بالله وملائكته وأن تجاهد في سبيل الله وح مبرور» جهاد وحج!ء فقال له لا عايز حاجة تانية 
مفيش حاجة تانية؟ فقال لين الكلام وأن تكون سمح في الأخلاق, أنا أعرابي» مفيش حاجة تانية؟ فقال الأعرابي للبي -صاى الله عليه 
وسلم- أكثرت علي قل لي كلمة واحدة, قل لي كلمة واحدة» فقال البي -صلى الله عليه وسلم- فاذهب فلا تتهم الله على نفسك» يعني 
إيه لا تتهم الله على نفسك؟ في رواية تانية لا تتهم الله على قضائه. ودي أظهرء هتنهم اللي على نفسك؟ انت لما بيحصل لك مصيبة بتقول 
إيه؟ إنا لله Sag‏ طالما سلمتها لربناء ليه بتتهمه؟ وليه بتقول له عملت فيها ليه كده؟ وليه ما عملت فيها كده؟ مش انت 
سلمت نفسك لله؟ "إنَّ الله اشترئ مِن الْمُؤْمِنينَ أَنفْسَهُنْ" » مش انت سلمتهاله؟ ليه بقى قاعد عملت فيا ليه كده؟ عارف -ولله 
المذل الأعلى- تدي مثلاً عربيتك لواحد, انت ليه عملت فيها كذا؟ خلاص يبقى إنت مش واثق فيه» ولله المثل الأعلى» فحينما تسلم 
نفسك لله تستريح ولا تنهم الله على قضائه أبداً, وأن توقن أن فيه حكمة حت لو لم تراهاء هذا زاد؛ تسبيح الله -سبحانه وتعالى-. وَسَبَحْ 
بحَمْدِء أن تنزه الله -سبحانه وتعالى - وكل أفعال الله وتحمد الله -سبحانه وتعالى-. وده وقت استضعاف وشدة في سورة ق. 


شوف اصبر» سبح قبل طلوع الشمس وقبل الغروب» ومن الليل فسبحه وأدبار السجود, واستمع» اصبر؛ وسبح ما شئت» واستمع؛ هل 
استمع هنا استعداد؟ يعني إيه؟ أنا قعدت أفكر واقرأ كلام المفسرين, يعني إيه وَاسْتَمِعْ يَوْمَ م ياد الْمُنَاد من مَگانِ قریب؟ أنا بحس في هاية 
السورة هنا زي سورة الأعراف» سورة الأعراف بدأت "قلا يكن في صَذْرِكَ حرج مَنْهُ" من القرآن, آخر السورة انت قاعد بتنصت 
للقرآن وخلاص سيبك بقى من كلام الكفار والشبهات» مش بس ماعدش في صدرك حرج» انت قاعد بتنصت للقرآن 'وَإِذَا قْرىّ الْقُوْآنُ 
فَاسْتَمِعُوا لَه وَأَنصِنُوا" » هنا بيطعنوا في البعث» انت في آخر السورة قاعد منتظر البعث اللي هم بيطعنوا فيه وَاسْتَمِعْ وتخيل 
لو الآية دي بتخاطب الجاحد وتقول له وَاسْتَمِعْ يَوْمَ باد الْمُنَادِ من مَكَانِ قريب مكانا وزماناء الصاعقة وكأنما بجوار أذنك» وفجأة تموت. 

الحاجة اللي بينكرها الجاحد أنا الآن في ختام ١‏ ة» أنا بنهي الجولة خلاص» أنا طوفت به وكلمته عن الحقائق وأقنعته. واتكلمت بالأدلة 
قَدْ عَلِمْنَا ما نَنْفْصُ وبالأدلة الكونية وطوفت به في الدار الآخرة, وأثبت له قدرة ربنا في هلاك الأمم السابقة, والآن أنا بأنمي الجولة خلاص 
وبقول له وَاسْتَمعْ يَوْمَ باد الْمُنَادِ من مَكَانٍ قريب * يَوْم يَسْمَعُونَ اللي هم بينكروهاء يَوْم يَسْمَعُونَ الصّيْحَةَ -إيه- بالق تالت مرة» باحق 
اللي هم أنكروه في أول السورة» ذلك يَوْمُ اروج الذي أنكروه. 

الله يتكلم بضمير العظمة إن كن نحي وفيت وَإَِيْنَا الْمَصِيرُ * يَوْمَ تَشَقَّقْ الْأَرْضْ عَنْهُمْ سِرَاعًا انت هتشوف المشهد ده الذي ينكرونه 
وبيقولوا صعب وإزاي؟ ذلك حشر علينا أنا فعلاً والله ضحكت وأنا بقرأ ذُلِكَ حَشْرٌ عَلَيَْا يَسِيرٌ يعني نى القرآن مش بس بيثبت الحقيقة» 
القرآن بيتكلم على إنما أمر واقع سيحدث وهين» الموضوع بسيطء ذَلِكَ حَشْرٌ عَلَيْنَا سين ما تدشغلش هي لمم ل ييشيل قدرة ينا من 
المعركة بينهزم» لما بيستحضر أنه جند من جنود الله في المعركة بيصبرء a sS‏ ن أَعْلّمُ انت 
جندي» بلاش تتصور انك انت قائد المعركة» بلاش تتصور إن الدين واقف عليكء لا لا لاء ن ن أَعْلَمُ : عا قول ت أمال أنا إيه دوري؟ يعني 
بلاش كلامهم يخايك تبحث عن نفق في الأرض أو سلماً في السماء عشان تقنعهم وتأتيهم بآيات لا لا لاء انت ملزم بكتاب الله -سبحانه 
وتعالى -» خن أَعْلَمْ : 5 يَقُوُونَ وَمَا أنتَ عَلَيْهمْ جبار» طب أنا إيه وظيفتي كداعية؟ فَذَكْرْ بِالْقْرآنِء طب يا رب هم مش عايزين القرآن, دا 
أنا رحت أكلمهم بالقرآن, قالوا لنا اعملوا لنا برنامج سخرية عشان نقبل وضحكونا الأول ومش عارف إيه وغير لنا القرآن ده انْتِ بِقَرْآنٍ 
غَيْرِ هذا أو بَدِلَهُ القرآن صادم أوي, ما تجيبوا لنا حاجة تانية, فَذَكِرْ بالْرْآنِ طب يا رب أنا جيت أكلمهم بالقرآن مش مقتنعين وقالوا لناء 
هَذَكْرْ بالْقرْآنِ من ياف وَعِيدِء الانشغال بالبحث عن نفق الأرض أو سلم في السماء زي ما ربنا قال في سورة الأنعام هيطول عليك الطريق 
وفي الآخر اللي بيخاف والمتقي واللي هيؤمن هو اللي هيؤمن؛ يعني بلاش يا جماعة نطول على نفسنا الطريق بلاش الدعاة يطولوا على 
نفسهم وعلى من وراءهم الطريق. 


الخطاب القرآني له محاور وله مركزيات وله طرق» انت مش لازم تقوله هو نصاًء وإن كان النبي -صلى الله عليه وسلم- قال سورة ق» والبي 
-صكى الله عليه وسلم- دعا بالسنة؛ لكن فيه معان قرآنية لابد أن تصاء التخلي نزع المعاني القرآنية من الخطاب ده خطاب منزوع 
الدسم., ده خطاب أجوف» ده خطاب مش محكم, ده خطاب لن يصل بالناس إلى دينهم, إلى ريحم تخيل داعية لا يخوف الناس بالدار 
الآخرة؛ تخيل داعية لا يتكلم عن قدرة الله -سبحانه وتعالى-», أمال رايح يكلم الناس عن إيه؟ لذلك كنا اتكلمنا في أول سورة نوح إيه هي 
خصائص الداعية؟ وهي خصائص خطاب الدعوة؛ بحيث الإنسان ما بحصلوش لأن الناس تضغط عليه هو في الأول كل هدفهء أمنية 
الداعية إيه؟ أمنية الداعية إنه يصل إلى الناس» "إل إ إذا تق أَلْقَى الشَّيْطَانُ ف ميته ينه" > الشيطان بيجي لك بجي للداعية اللي عايز 
يوصل للناس يقول له انت عايز توصل للناس؟ طيب» امع كلامي, الشيطان فين له أنا وصلت لناس؟ اه أنا وصلت لناس كتير الداعية 
للشيطان انت وصلت للناس إزاي؟ عملت لهم كذا وضحكتهم وروقت عليهم وكذا اعمل كذاء فيكون ده هدفه الأول عشان يقول خطاب 
الدعوةء فيروح فناس كتير تسمعه وناس تتبسط وتضحكء بيجي يكلمهم في الدين الناس تتقفل بخاف» لا احنا ما على هذا تابعناك؛ احنا 
مشينا وراك عشان المسلم الناجح في الدنيا وعشان الضحك فخلاص كمل بقى كده؛ كل ما يجي يروح للدين الناس ترفض فيخاف» فيبعد 
يبتعد يبتعد يفاجأ إن هو ما بيتكلمش في الدين أصلاً إن لما كان طالع داعية بقى بيتكلم مثلاً في تنمية بشرية بقى كوتش مش عارف إيه» 
هو نسي الخطاب الديني؛ من كتر ما احرف عن الخطاب القرآن. لذلك لابد الإنسان يراجع خطابه ومدى حضور مركزيات الوحي في خطابه 
دي علامة القرب من الوحي. 

أسأل الله -سبحانه وتعالى- أن يجعلنا من أهل القرآن كما قال الله -سبحانه وتعالى- في ختام السورة, فَذَكْرْ بِالقُرْآنِ مَن كاف وَعِيدِء 
وأسأل الله -سبحانه وتعالى- ألا يشغلنا أبداً أعن كتاب الله -سبحانه وتعالى-, وأن يستعملنا في فهم القرآن ونشر القرآن والعمل بالقرآن 
والمجاهدة بالقرآن, وأن يجعلني وإياكم من أهل القرآن الذين هم أهل الله وخاصته. والسلام عليكم ورحمة الله وبركاته, 





“WM‏ لفات من سورة ق a‏ من 1 لة "آيات تتلى" 





